***Proiect***

|  |  |  |
| --- | --- | --- |
| **STEMA DE STAT_RM** | **REPUBLICA MOLDOVA**  **RAIONUL ȘTEFAN VODĂ**  **CONSILIUL RAIONAL ȘTEFAN VODĂ** | **Stema raionului Stefan Voda** |

MD–4201, or. Ștefan Vodă, str. Libertății, nr. 1, tel. (242) 226-50, tel/fax (242) 234-10,

e-mail: [consiliul.raional-stefan-voda@apl.gov.md](mailto:consiliul.raional-stefan-voda@apl.gov.md), web: [www.stefan-voda.md](http://www.stefan-voda.md)

**DECIZIE nr. 4/12**

**din 18 iulie 2025**

**Cu privire la acordul Consiliului Raional Ștefan Vodă**

**pentru implementarea de către APL s. Cioburciu**

**a proiectului “Construcția unei porțiuni de drum L-587 R30**

**Drum de acces spre satul Cioburciu, raionul Ștefan Vodă”**

Aferent demersului Primăriei satului Cioburciu nr. de ref. 61 din 29.04.2025;

având în vedere prevederile Hotărârii Guvernului nr. 1468/2016 privind aprobarea listelor drumurilor publice naționale și locale din Republica Moldova (anexa nr. 2);

în conformitate cu prevederile Codului Urbanismului și Construcțiilor Nr.434 din 28.12.2023, Regulamentului privind organizarea concursurilor pentru identificarea, evaluarea și aprobarea proiectelor în domeniul dezvoltării locale, propuse spre finanțare din Fondul național pentru dezvoltare regională și locală, aprobat prin Hotărârea Guvernului nr. 152/2022 (anexa nr. 3);

în temeiul art. 4 alin. (1) lit. a) și c) din Legea nr. 435/2006 privind descentralizarea administrativă, și art. 43 alin. (1) lit. g) și t), art. 46 din Legea nr. 436/2006 privind administrația publică locală, **Consiliul raional Ștefan Vodă DECIDE:**

1. Se expune avizul pozitiv al Consiliului raional Ștefan Vodă pentru implementarea de către Administrația publică locală a satului Cioburciu a proiectului de dezvoltare locală “*Construcția unei porțiuni de drum L-587 R30 Drum de acces spre s. Cioburciu, r. Ștefan Vodă*”, prin aplicarea la proiectul “Dezvoltarea Infrastructurii Turistice în Zona Ramsar Nistru de Jos” cu finanțarea din Fondul Național de Dezvoltare Regională și Locală.
2. Se împuternicește Președintele raionului Ștefan Vodă în comun cu șeful Direcției construcții, gospodărie comunală și drumuri, să coordoneze documentația de proiect, să monitorizeze lucrările de construcție.
3. Prezenta decizie poate fi contestată prin cerere de chemare în judecată depusă la Judecătoria Căușeni (sediul Ștefan Vodă), cu sediul în or. Ștefan Vodă, str. Grigore Vieru, nr. 6, în termen de 30 zile din data publicării în RSAL, conform prevederilor Codului administrativ al RM nr. 116/2018.
4. Prezenta decizie se plasează în Registrul de stat al actelor locale (actelocale.gov.md), se publică pe pagina web a Consiliului raional Ștefan Vodă ([www.stefan-voda.md](http://www.stefan-voda.md)) și se aduce la cunoştinţa Președintelui raionului Ștefan Vodă, APL s. Cioburciu, Oficiului Național pentru Dezvoltare Regională și Locală și altor entități/persoane interesate.

**Preşedintele şedinţei**

*Contrasemnează:*

**Secretarul interimar al Consiliului raional Cristina VREMERE**